Един от най-често срещаните въпроси, свързани с грима, е как се слагат сенки за очи. Макар и да няма точно определен начин, тъй като всеки притежава различни вкусове и предпочитания, то, все пак, гримьорите биха могли да дадат някои основни и отправни насоки. Почистете добре лицето си и изберете подходяща основа за сенки – продуктът ще помогне пигментите да се задържат по-дълго върху клепачите ви, осигурявайки траен и красив макиаж. Най-добри резултати се получават, ако заложите на светли тонове във вътрешната част на окото и продължите с по-тъмните такива във външната.